Dante Alighieri el xe stà un poeta, scritor e połitico toscan. El xe sortatuto conosù par gaver scrit a Divina Comedìa. Dante Alighieri el xe nato a Firense inte el 1265. Ła so vita ła xe sta par tanti versi tormentà: dopo 'ver ricoperto par alcuni ani varie cariche pułiteghe a Firense stando da ła parte dei Guelfi Bianchi, inte el 1301 el xe finìo in bando quando el partio dei Guelfi Neri al gà ciapà in man co ła forsa el goerno de ła sità e el gà parà via tuti i Bianchi. Dante ałora el gà tacà samar par varie sità del Nord Itałia, tra cui Verona dove el xe stà ospite prima de Bartolomeo de la Scala e dopo de Cangrande I. Inte el 1321 el xe morto a Ravena, sensa ver mai podùo rivedar ła so Firense. Par aver tegnù a bateximo l'utiłizo leterario de ła lengoa volgare el vien anca considerà el Pare de ła lengoa itałiana. Ła so opera prinçipałe, ła Divina Comedia, ła xe el poema piesè inportante de tuta ła leteratura itałiana e ła xe considerà uno dei capolaori de ła leteratura mondiałe. El xe ritegnùo el primo e pi grande poeta de ła lengoa itałiana e par questo el xe ciamà "el somo poeta", o "el " .